Η ψεύτρα (ταινία)

Η ψεύτρα είναι ασπρόμαυρη ελληνική ρομαντική κομεντί παραγωγής 1963 από τη Φίνος Φιλμ σε σενάριο και σκηνοθεσία Γιάννη Δαλιανίδη, με πρωταγωνιστές τους Αλίκη Βουγιουκλάκη, Αλέκο Αλεξανδράκη, Διονύση Παπαγιαννόπουλο και Κώστα Βουτσά.

 Υπόθεση 
Η Μαίρη Δεληπέτρου (Αλίκη Βουγιουκλάκη), ένα όμορφο και κακομαθημένο δεκαεννιάχρονο πλουσιοκόριτσο έχει τη μανία να παίζει με τα αγόρια γύρω της, να χορεύει, να τραγουδάει και να κάνει φάρσες. Ανάμεσα στους πολλούς της θαυμαστές είναι και ο Φίλιππας (Κώστας Βουτσάς), τον οποίο η Μαίρη απορρίπτει ερωτικά. Κάποια στιγμή, η Μαίρη ερωτεύεται τον γοητευτικό γλύπτη Θάνο Σωτηρίου (Αλέκος Αλεξανδράκης), που έχει τη φήμη πως είναι πολύ δύσκολος στις επιλογές του.

Γνωρίζοντας ότι αυτός θα αντισταθεί στη γοητεία της, του παρουσιάζεται ως φτωχό μοντέλο με το όνομα Άννα, βάζοντας τον πατέρα της (Διονύσης Παπαγιαννόπουλος) να του παραγγείλει ένα μεγάλο έργο που αναπαριστά μια γυμνή κοπέλα. Παράλληλα, του συστήνει ως πατέρα της τον φτωχό ταχυδρόμο Βλάση (Λαυρέντης Διανέλλος) και ως αδελφάκια της τα μικρά παιδιά του Βλάση. Προσπαθεί, έτσι, να γοητεύσει τον Θάνο και τελικά τον κάνει να χωρίσει για χάρη της την αρραβωνιαστικιά του, Καίτη (Ζωή Φυτούση). Ο Θάνος, όμως, ξεσκεπάζει τη συνωμοσία της Μαίρης/Άννας και τη διώχνει κακήν κακώς από το ατελιέ του. Στο τέλος, τα παιδιά του Βλάση, και υποτιθέμενα αδελφάκια της Άννας, καταφέρνουν να τους τα ξαναφτιάξουν. Έτσι, η Μαίρη πετυχαίνει τον σκοπό της.

 Διανομή 
 Αλίκη Βουγιουκλάκη ως Μαίρη Δεληπέτρου / Άννα
 Αλέκος Αλεξανδράκης ως Θάνος Σωτηρίου
 Διονύσης Παπαγιαννόπουλος ως κύριος Δεληπέτρου, πατέρας Μαίρης
 Κώστας Βουτσάς ως Φίλιππας, θαυμαστής Μαίρης
 Ζωή Φυτούση ως Καίτη, κορίτσι Θάνου
 Χλόη Λιάσκου ως Ρένα, φίλη Μαίρης
 Λαυρέντης Διανέλλος ως Βλάσης, ταχυδρόμος
 Εύα Κουκούλη
 Κατερίνα Γώγου ως Ντόλυ, φίλη Μαίρης Σωκράτης Κορρές ως Κώστας, πρώην αγόρι Μαίρης Ρούλα Χρυσοπούλου ως Νταίζη, μνηστή Κώστα Πέτρος Πανταζής ως Ντένης, αγόρι Ντόλυς Άρτεμις Θεοδωρακοπούλου ως Άρτεμις, καλεσμένη στον αρραβώνα Κώστα & Νταίζης Σούλης Θεοδώρου ως Τώνης, αγόρι Ρένας Πόπη Δεληγιάννη ως Δέσποινα, σύζυγος Βλάση Σωτήρης Δεληκατερίνης ως Σωτήρης, μέλος διοικητικού συμβουλίου Βασίλης Καΐλας ως Πέτρος, γιος Βλάση Παραγωγή 
Η υπόθεση της ταινίας είναι βασισμένη σε κάποιο αγνώστων στοιχείων ουγγρικό θεατρικό έργο, που έδωσε ο Μάριος Πλωρίτης στον Γιάννη Δαλιανίδη. Έτσι εξηγείται και το γιατί το άγαλμα που τελικά φιλοτεχνείται μοιάζει με γοργόνα, αφού στο πρωτότυπο θεατρικό, το άγαλμα είναι η γοργόνα Λορελάιν.

Η ταινία γυρίστηκε κατόπιν επιθυμίας της πρωταγωνίστριας, η οποία ήθελε να παίξει σε μουσική ταινία του Δαλιανίδη, ο οποίος είχε ξεπεράσει σε ειπράξεις όλες τις ελληνικές ταινίες της προηγούμενης χρονιάς με το έργο του Ο κατήφορος. Στην Ψεύτρα'', η Βουγιουκλάκη προχωρά στις τολμηρότερες (με μέτρο, βέβαια) ημίγυμνες εμφανίσεις της στον κινηματογράφο.

 Παραπομπές 

 Εξωτερικοί σύνδεσμοι 


Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνικές ασπρόμαυρες ταινίες
Κατηγορία:Ελληνόφωνες ταινίες
Κατηγορία:Ελληνικές αισθηματικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ